Keräpensaat

Keräpensaat (Cephalanthus) on kasvisuku matarakasvien heimossa. Siihen kuuluu kuusi lajia, joita esiintyy alkuperäisenä Pohjois-Amerikassa, Etelä-Amerikassa, Kaakkois-Afrikassa ja Kaakkois-Aasiassa. Keräpensaat ovat puita, pensaita tai joskus liaaneja. Niiden kukat muodostavat tiheitä pallomaisia kukintoja. Suomeksi on nimetty koristekasvinakin käytetty laji keräpensas eli lännenkeräpensas (Cephalanthus occidentalis), joka kasvaa alkuperäisenä Yhdysvalloissa, Kanadassa, Meksikossa ja Kuubassa.

 Lähteet 

 Aiheesta muualla 
 Suomen Lajitietokeskus: Keräpensaat – Cephalanthus

Luokka:Matarakasvit